Document ID: /roh_data/filtered/fineweb-2-filterrobots_roh.jsonl.gz/62761

Unanimamain ha il cussegl communal da Domat approvà en segunda lectura las midadas quai cun 15:0 vuschs. La fatschenta suttastat al referendum facultativ.
La nova lescha da polizia reglescha tranter auter co survegliar il spazi public cun video e co partidas politicas pon far reclama en il spazi public. Medemamain ha Domat adattà sia glista da las multas disciplinaras.
Ulteriuras decisiuns
- Era la revisiun parziala da la lescha da taglia è vegnida approvada.
- La revisiun parziala da la planisaziun locala 2020 - administraziun dal material deponia Plarenga è vegnida approvada cun 15:0 vuschs.
- Credit da CHF 196'000.-- per l'edifizi tualettas parcadi Plong Vaschnaus è vegnì approvà.